કોસ્ટ ગાર્ડના કમાન્ડો પણ મરીન પોલીસ સાથે હાઇ સ્પીડ બોટ પર સમુદ્રમાં નિરીક્ષણ કરવા માટે કાર્યરત છે. કોસ્ટ ગાર્ડના બે મોટા નીરિક્ષણ કરતા જહાજો સમુદ્રમાં આંતરરાષ્ટ્રીય સરહદ એટલે કે આઈએમબીએલ પર ચોવીસ કલાક ફરજ બજાવી રહ્યાં છે. ગુપ્ત જાણકારીઓ મેળવવા માટે તથા તેની પુષ્ટિ માટે એસએમસી એટલે કે સબ્સિડરી મલ્ટી એજન્સિ સેન્ટર સાથે કોસ્ટ ગાર્ડના અધિકારીઓ રોજ બેઠક કરી રહ્યાં છે. જેથી ગુપ્ત માહિતી અંગે વધુ યોગ્ય તાલમેલ જળવાય. કોસ્ટ ગાર્ડના અધિકારીઓ માછીમારોને પણ સંભાવિત આતંકી હુમલા અંગે ચેતવણી આપી રહ્યાં છે. આ માટે માછીમારોને ખાસ ટ્રેનિંગ અને જાણકારી પણ આપવામાં આવી રહી છે. કોસ્ટ ગાર્ડના અધિકારીઓ ચૂંટણી દરમિયાન સુરક્ષા અંગે રાજ્ય સરકાર સાથે પણ સતત સંપર્કમાં છે.